
ВЪВЕДЕНИЕ
Обект на настоящата разработка е „Програма за управление на отпадъците на община Бойница за периода 2015-2020 г.” Програмата е изготвена в съответствие с изискванията на чл. 52 ал. 1 от Закона за управление на отпадъците, ДВ бр. 53/13.07.2012 г и Методически указания за разработване на общински програми за управление на отпадъци, утвърдени със заповед № АД – 211/31.03.2015 г на министъра на околната среда и водите.
В програмата са взети под внимание както европейските тенденции за решаване на проблемите с отпадъците, така и специфичните местни условия и Общинския план за развитие, в резултат на което са определени целите и приоритетите за периода до 2020 г.
ГЛАВА 1.
 ОБХВАТ И ПРИНЦИПИ НА ПРОГРАМАТА
1.1. Обхват на програмата

Програма обхваща всички дейности по управление на отпадъците, които произтичат като задължение на община Бойница, съгласно разпоредбите на Закона за управление на отпадъците (ЗУО) и неговите подзаконови нормативни актове.
Съгласно чл. 52 ал. 2 от Закона за управление на отпадъците, ДВ бр. 53/13.07.2012 г.  Програмата е неразделна част от Общинската програма за опазване на околната среда.

Настоящата програма е с период на действие до 2020 г. и подлежи на евентуална актуализация при:

· Публикуване на Националния план за управление на отпадъците;
· Всяка друга значима промяна на фактическо или нормативно условие в областта на дейностите по управление на отпадъците.
Предмет на програмата са дейностите по управление на:

· Битови отпадъци;
· Строителни отпадъци;
· Специфични потоци отпадъци;
· Разделно събиране на рециклируеми отпадъци;
· Компостиране на биоразградими отпадъци;
· Стратегия за предотвратяване образуването на отпадъци.
Програмата не разглежда дейностите по управление на:

· Производствени отпадъци;
· Опасни отпадъци
Съвременните методи за разработване на програми следват стъпките на стратегическото планиране. Най-общо казано този подход дава отговор на три главни въпроса:

· Къде сме сега? - Анализ на ситуацията;
· Какво искаме да постигнем ? - Определяне на целите;
· Как да го направим ? - Стратегия, план за действие.
Стратегията трябва да бъде ориентирана към постепенно въвеждане на системи за управление на отпадъците, които да осигуряват минимално въздействие върху околната среда.

Твърдението, че профилактиката е по-добра и значително по-евтина от лечението, се отнася и за околната среда – незамърсяването е по-добър и значително по-ефикасен начин от почистването и възстановяването.
Основен подход за прилагане на стратегията и постигане на целите е преминаване от традиционната система на депониране към устойчива система с минимизиране на отпадъците

С оглед прилагане на необходимите мерки по управление на отпадъците на регионално ниво и настъпилите промени в националното законодателство, настоящата Програма е насочена основно към:

Създаване на институционална (организационна) рамка за регионално управление на отпадъците;

Предприемане на мерки за предотвратяване и намаляване на образуването на отпадъците - препоръки за заплащане на услугите по събиране и обезвреждане на отпадъците в зависимост от количеството на образуваните отпадъци, популяризиране на схемите за „еко-маркировка” и повишаване на екологичното съзнание на купувачите и др.;

Подобряване на организацията по събиране и транспортиране на отпадъците - въвеждане на регионален принцип и обхващане на всички жители в системи за събиране и транспортиране на битови отпадъци;

Увеличаване на количеството оползотворени и рециклирани отпадъци чрез:


Предприемане на мерки за ефективно въвеждане на системи за разделно събиране, финансирани и организирани от производителите и вносителите на продукти, от които се образуват масово разпространени отпадъци;


Въвеждане на система за оползотворяване на биоразградими отпадъци;


Въвеждане на система за събиране на опасни отпадъци от домакинствата;

 
Подобряване на екологосъобразното обезвреждане на отпадъците – експлоатация на регионалното депо съвместно от всички общини в региона: 


Въвеждане на регионална схема за транспорт на отпадъците до регионалното депо;


Съоръжения за третиране на отпадъците.

Намаляване на риска от стари замърсявания -  следексплоатационен мониторинг на  закритите нерегламентираните сметища;


Подобрена правна регулация на дейностите по управление на отпадъците и укрепване на административния капацитет на общинската администрация;

Мерки за повишаване на общественото съзнание и стимулиране участието на населението в системите за разделно събиране на отпадъците.
1.2.Принципи

Настоящата програма се базира на следните основни принципи:

· Устойчиво развитие
Устойчивата община се стреми към подобряване здравето и към по-добро качество на живот за обществото чрез ограничаване на отпадъците, предотвратяване на замърсяването, максимално възможно опазване на природата и природните ресурси, стимулиране на местните ресурси и възраждане на местната икономика;
· Постигане на трайни резултати с икономически разумни решения – икономическа достъпност и устойчивост 
Системата за оптимизиране на дейността по управление на отпадъците трябва да е в състояние да генерира нужните приходи за покриване на разходите;
· Минимизиране на отпадъците 
Вземане на мерки за предотвратяване и намаляване образуването на отпадъци;
· Превантивност 
Предимство на предотвратяване на замърсяването пред последващо отстраняване на вредите, причинени от него

· Чиста и здравословна околна среда

Преустановяване практиката за изхвърляне отпадъците на нерегламентирани места, извършване на безопасно депониране и осигуряване на чиста и здравословна среда в населените места, в домовете, обществените заведения;

· Интегрирано управление на отпадъците

Вземане и реализация на управленски решения на основата на балансирана система от нормативни, технически, организационни и икономически мерки, идентифицирани източници на ресурси и определяне отговорности на страните, участващи в реализацията на целите
· Пълна отговорност на замърсителите

Обединява установените и в международната практика тясно взаимосвързани помежду си принципи на “споделена отговорност” и “замърсителят плаща”. Принципът за пълната отговорност предполага и заплащане на глоби в случаите на неизпълнение или нарушение на регламентираните с нормативните актове задължения
· Участие на обществеността 
Населението на общината има отношение към проблематиката на отпадъците като постоянни причинители на отпадъци и като субект на вредното им въздействие. Прилагането на този принцип на общинско ниво осигурява партньорство между държавните институции и местните власти от една страна и обществеността от друга при вземане и реализация на решения по проблемите на отпадъците.
ГЛАВА 2.
 ОБЩА ХАРАКТЕРИСТИКА НА ОБЩИНАТА
2.1. Географска характеристика 

2.1.1.Местоположение

Община Бойница е разположена в най-северозападната част на страната на площ от 165 700 дка и граничи на север и запад  с Република Сърбоя, на юг и югоизток с община Кула, на изток с община Видин и на североизток с община Брегово. На територията на общината няма изградено ГКПП, като най-близкото е Връшка Чука и отстои на 22 км от Република Сърбия.

2.1.2. Релеф
В геоложко отношение теренът на Община Бойница принадлежи към Дунавска хълмиста равнина и е сравнително разнообразен. 
2.1.3. Климат

В климатично отношение районът на общината попада в умерено-континенталната климатична област с ясно очертани четири годишни времена. Лятото е топло, зимата мека, хладни и дъждовни са пролетта и есента. 

За формирането на климата на общината съществено влияние оказва преобладаващия северозападен пренос на силно трансформирани океански въздушни маси, идващи от Северозападна Европа, идващите от север-североизток континентални въздушни маси и проникващите от юг топли тропични въздушни маси. Отличава се със сравнително студена зима и горещо лято. Средногодишната температура е 11.9°С, средноянуарската е - 5°С, а средноюлската – 37°С. През зимата често явление са приземните термични инверсии, свързани с ниски минимални температури и мъгливо време, а през лятото – значителни засушавания. Средногодишните валежи – 30-35 л.кв.м. и са около средните за страната. Поради активен пренос на влажен и неустойчив въздух, а също и допълнителна термична конвекция през втората половина на май и през юни, се развива мощна гръмотевично-дъждовна облачност със силни валежи и дори градушки. Снежната покривка се задържа средно около 135 дни. Преобладават северните и северозападните ветрове, съответно 39.2% и 21.9%, с най-големи прояви през студеното полугодие. 

2.1.4. Водни ресурси
Наличните водни ресурси на територията на Община Бойница са формирани от повърхностни и подземни води. Подземните води са важно звено във водния баланс на разглежданата област. Най-благоприятни условия за събиране на грунтови води съществуват в алувиалните наслаги на речните тераси и наносните конуси.

През общината протичат три по-малки реки с изразено пролетно пълноводие и стабилно есенно-зимно маловодие: Бойнишка, Рабровска и Тополовска.

Най значим воден басейн е построения през 1955 година общински язовир. Водохранилище се намира на 5 км. южно от с. Бойница. Водосборният басейн е с площ 92.117 дка. Общ завирен обем на язовира е 503 хил. м3, а полезният обем е 476 хил. м3.

Районът се отводнява от реките Бойнишка, Рабровска и Тополовска. Най-многоводни са през периода март-юни следствие снеготопенето и пролетно-летния валежен максимум. Дъждовното подхранване на реките тук представлява 35-40%, а снежното – 20-30%.

2.1.5. Почви

Почвите в региона са излужени черноземи смолници, алувиално-ливадни по течението на реките. Установени са триаски, юрски и долнокредни плиткоморски утаени скали: червени пясъчници, конгломерати, варовици, мергели, песъчливи варовици и др. В местата по долините на реките Бойнишка, Рабровска и Тополовска преобладават неозойски наслаги и алувиални отложения.
2.1.6. Поземлени ресурси. 

От общата площ - 165 700 дка, 126 987 дка са земеделски територии, 29 984 дка горски територии, 5 415 дка населени места и др. урбанизирани територии, 500 дка водни течения и водни площи и 2 814 дка територии за транспорт и инфраструктура.
2.1.7. Полезни изкопаеми


В Община Бойница не са разкрити полезни изкопаеми. Преди повече от 30 години в района на с. Градсковски колиби бяха извършени сондажи, които в последствие бяха запечатани и информация за открити находища не са оповестени.

2.1.8. Защитени зони 


Части от община Бойница  попадат в две  защитени зони. Това са Защитена зона „Шишенци”, разположена по притоците на р. Тополовец между гр. Кула и с. Шишенци и Защитена зона „Раброво”, попадаща частично в землищните граници на с. Периловец и с. Раброво. 

Защитена зона (ЗЗ) “Шишенци” BG0000523

В предмета и целите за опазване на защитена зона “Шишенци” BG0000180 са посочени следните хабитати от приложение I на Директива 92/43/ЕЕС: 3260 Равнинни или планински реки с растителност от Ranunculion fluitantis и Callitricho-Batrachion; 6430 Хидрофилни съобщества от високи треви в равнините и в планинския до алпийския пояс; 91E0* Алувиални гори с Alnus glutinosa и Fraxinus excelsior (Alno-Pandion, Alnion incanae, Salicion albae); 91F0 Крайречни смесени гори от Quercus robur, Ulmus laevis и Fraxinus excelsior или Fraxinus angustifolia покрай големи реки (Ulmenion minoris); 91G0* Панонски гори с Quercus petraea и Carpinus betulus; 91H0* Панонски гори с Quercus pubescens; 91I0* Евро-сибирски степни гори с Quercus spp.; 91M0 Балкано-панонски церово-горунови гори; 91W0 Мизийски букови гори; 91Z0 Мизийски гори от сребролистна липа. За защитената зона не са посочени консервационно значими растителни видове.
Предмет на опазване в защитените зони са следните консервационно значими животински видове включени в Приложение II на Директива 92/43/ЕЕС: видра (Lutra lutra); добруджански (среден) хомяк (Mesocricetus newtoni); дългокрил прилеп (Miniopterus schreibersi); дългопръст нощник (Myotis capaccinii); лалугер (Spermophilus citellus); остроух нощник (Myotis blythii); подковонос на мехели (Rhinolophus mehelyi); пъстър пор (Vormela peregusna); средиземноморски подковонос (Rhinolophus blasii); южен подковонос (Rhinolophus euryale); червенокоремна бумка (Bombina bombina); жълтокоремна бумка (Bombina variegata); обикновена блатна костенурка (Emys orbicularis); шипоопашата костенурка (Testudo hermanni); европейска горчивка (Rhodeus sericeus amarus); бисерна мида (Unio crassus); обикновен сечко (Cerambyx cerdo); бръмбар рогач (Lucanus cervus); буков сечко (Morimus funereus); алпийска розалиа (Rosalia alpina); ивичест теодоксус (Theodoxus transversalis).

Водните площи във вътрешността (стоящи води, течащи води) на зоната заемат 1 % от територията и, а тресавищата, блатата, растителността по крайбрежието на водоемите, мочурищата   10 %.

Защитената зона се намира в най слабо-населената община Бойница във Видинска област 10-20 души на квадратен километър и една от най-слабо населените в България. Практически липсва активна човешка дейност. Реиновирана пътна инфраструктура, разпръснати селища, екстензивно животновъдство и земеделие. Замърсяване на водите и почвите почти няма. Зоната се характеризира със значителни по площ пустеещи обработваеми площи, изолирани дъбови гори с издънков произход и много храсталачни съобщества на местата на изсечените в миналото гори. 

Проблем за района и за основните хабитати е неравномерния речен оток, пресъхване на потоци и изворни места.

Защитена зона (ЗЗ) “Раброво” BG0000339

В предмета и целите за опазване на защитена зона “Раброво” BG0000339 са посочени следните хабитати от приложение I на Директива 92/43/ЕЕС: 3260 Равнинни или планински реки с растителност от Ranunculion fluitantis и Callitricho-Batrachion; 6110* Отворени калцифилни или базифилни тревни съобщества от Alysso-Sedion albi; 6430 Хидрофилни съобщества от високи треви в равнините и в планинския до алпийския пояс; 7220* Извори с твърда вода с туфести формации (Cratoneurion); 8210 Хазмофитна растителност по варовикови скални склонове; 8310 Неблагоустроени пещери; 9150 Термофилни букови гори (Cephalanthero-Fagion); 9180* Смесени гори от съюза Tilio-Acerion върху сипеи и стръмни склонове; 91E0* Алувиални гори с Alnus glutinosa и Fraxinus excelsior (Alno-Pandion, Alnion incanae, Salicion albae); 91F0 Крайречни смесени гори от Quercus robur, Ulmus laevis и Fraxinus excelsior или Fraxinus angustifolia покрай големи реки (Ulmenion minoris); 91G0* Панонски гори с Quercus petraea и Carpinus betulus; 91H0* Панонски гори с Quercus pubescens; 91I0 * Евро-сибирски степни гори с Quercus spp.; 91M0 Балкано-панонски церово-горунови гори; 91W0 Мизийски букови гори. За защитената зона не са посочени консервационно значими растителни видове.
Предмет на опазване в защитените зони са следните консервационно значими животински видове включени в Приложение II на Директива 92/43/ЕЕС: видра (Lutra lutra); голям нощник (Myotis myotis); голям подковонос (Rhinolophus ferrumequinum); добруджански (среден) хомяк (Mesocricetus newtoni); дългокрил прилеп (Miniopterus schreibersi); дългопръст нощник (Myotis capaccinii); остроух нощник (Myotis blythii); пъстър пор (Vormela peregusna); средиземноморски подковонос (Rhinolophus blasii); трицветен нощник (Myotis emarginatus); южен подковонос (Rhinolophus euryale); жълтокоремна бумка (Bombina variegata); обикновена блатна костенурка (Emys orbicularis); шипоопашата костенурка (Testudo hermanni); гребенест тритон (Triturus cristatus); бисерна мида (Unio crassus); обикновен сечко (Cerambyx cerdo); бръмбар рогач (Lucanus cervus); буков сечко (Morimus funereus); алпийска розалиа (Rosalia alpina); ивичест теодоксус (Theodoxus transversalis).
Влажните ливади, мезофилните ливади, Водните площи във вътрешността (стоящи води, течащи води) на защитената зона, Тресавищата, блатата, растителността по крайбрежието на водоемите, мочурищата заемат по 1 % от площта на зоната. Речната система е с относително постоянен характер на течащите води. Липсва промишлено замърсяване на водното течение, липсват диги, прагове или други съоръжения. Обработваемите площи са запустели или изостанали в по-голямата си част поради малочисленото население по селищата.

Населението в района е малобройно и съсредоточено в разпръсната селищна система. Добре развита е инфраструктурата. Наблюдава се ограничено замърсяване на почвите и водите. Ясно изразена е инвазията на чуждоземни видове предимно акация и орех. На места залесявано с чуждоземни тополи особенно на местата на елшовите галерии. Слабо развити са животновъдството и пашата. Пустеещи обработваеми площи заемат големи площи. Речния хабитат страда от засушаване и частично пресъхване през засушливите години.
Възможностите за отдих, както  и за туризъм  в тези места са големи и все още неоползотворени. 

2.2.  Административно-териториална характеристика

2.2.1. Населени места и население
Населените места в община Бойница са 8 – Бойница, Раброво, Шишенци, Бориловец, Периловец, Градсковски колиби, Каниц и Шипикова махала. Закрито е едно населено място - с. Халовски колиби и неговата територия е присъединена към тази на с. Шишенци ;

Административен център на общината е село Бойница.

Около 95% от територията на общината е заета от селища с малък демографски потенциал. Там се наблюдава подчертана тенденция към депопулация.


Поляризация на селищната мрежа рефлектира и в структурата на местното самоуправление – две села са със статут на кметство с придадено към тях по едно населено място,  едно  кметско наместничество  с придадено към него едно населено място, още две кметски наместничества и едно населено място административен ценър на общината. 

Населението на Община Бойница към 04.02.2016 г. по данни на ЕСГРАОН е както следва:
	Населено място
	Постоянен адрес
	Настоящ адрес
	Постоянен и настоящ адрес в същото НМ

	с. Бойница
	387
	530
	327

	с. Раброво+с. Каниц
	321+5=326
	376+6=382
	272+4=276

	с. Шишенци
	81
	110
	67

	с.Бориловец+с. Шипикова махала
	134+4=138
	189+3=192
	119+2=121

	с. Периловец
	38
	64
	37

	с. Градсковски колиби
	29
	42
	18

	ОБЩО
	999
	1320
	846


Посочените числа са твърде динамични, с постоянна тенденция към намаляване. Причините са демографския срив и липсата на заетост при малкото останало трудово активно население. 
2.3.Обща характеристика на общинската икономика

2.3.1. Структура на икономиката

В отрасловата характеристика на икономиката на община Бойница отсъстват  дейности , свързани с развитие на промишлеността. В общината към момента няма нито едно промишлено предприятие. 
Секторното разпределение в икономиката в проценти по брой предприятия е, както следва:

Селско и горско стопанство, лов и риболов – 68%

Промишленост – 0%

Търговия и услуги – 15%

Транспорт – 5%

Други – 12%

2.3.2. Търговия и услуги 

Секторът на търговията и услугите в общината е развит предимно в областта на търговията с хранителни стоки.
2.3.3. Туризъм 

Сравнително големия брой туристически атракции на територията на община Бойница биха стимулирали развитието на туризма. Забележителности, като единствения в Северозападна България водопад  на границата мужду община Бойница и община Кула, пещерния манастир по пътя за с. Раброво, останките от римска крепост “Пецино кале” в с. Бойница и др. биха привлякли вниманието на туристите. Добрите природо-климатични условия, екологично чистата територия и гостоприемството на населението от общината са добра предпоставка за развитието на селски туризъм. Въпреки тези си дадености общината не развива туризма, като и няма развита хотелска и посетителска база и има ограничен кадрови потенциал. 

Ето защо Бойница трябва да се възползва от историческите си, културните си  и природни даденостите и да насочи усилията си към развитие на хотелско и екскурзоводско осигуряване на туристопотока към своята община.
2.3.4. Селско стопанство


Икономическият облик на общината се определя основно от селското стопанство. Селскостопанският фонд е 126. 987 хил. дка, а горският фонд – 29.984 хил. дка.
Основно направление в растениевъдството е отглеждането на зърнено-хлебни и зърнено-фуражни култури. На територията на общината няма изградени съоръжения за изкуствено напояване на площите. 

С плановете за възтановяване собствеността на земеделските земи масивите бяха раздробени на 23 658 имота (ниви), което е предпоставка за неефективно съвременно земеделие. Към момента се обработват 31.5% от обработваемия земеделски фонд на общината , от следните фирми : ЕТ „ДЕСИ-Светла Симеонова”, „ Млекарево земя „ ООД, „ ДЕКАР” ООД, „ТЕРА ГИД” ООД, ”Златия агро”ЕООД,Теодоси Ленчов Тодоров, ЕТ „АГРО-Светозар Дичовски”, „Сортови семена-Вардим” ЕАД,Светлозар Иванов Дичовски и др. Осъществява се комасация по смисъла на чл. 37в от Закона за собствеността и ползването на земеделските земи.

Нивото на развитие на селското стопанство като структороопределящ отрасъл в общината се обуславя от следните фактори: природни условия и ресурси; традиция и трудов опит на населението; свободна работна ръка; наличие на база за съхранение на селскостопанска продукция. 
2.4. Екологична характеристика

2.4.1.  Обща характеристика


Съхранената околна среда и нейната незамърсеност от битови, промишлени, селскостопански, строителни и всякакъв вид други отпадъци се дължи основно на икономическата криза и процесите на преструктуриране на основните сектори, както и на предприеманите мерки от местните и държавните институции. Новата социално-икономическа среда и членството ни в ЕС, изискват нова политика и нови мерки за подобряване на екологичната обстановка в общината. 


Благоприятно се отразява на чистотата на околната среда в община Бойница: 

• Липсата на големи промишлени производства; 

• Намалената гъстота на населението на общината; 

• Намалената стопанска дейност и рязкото свиване обема на животновъдството през последните години. 

• Организираното сметосъбиране във всички населени места на общината. 


Всичко това води до липса на сериозни промишлени и битови замърсители и съдейства за превръщането на общината в екологично чист район. 


Липсват актуални данни и надеждна информация, които да са достатъчни за рационалното управление на околната среда. Необходимо е провеждането на системни и добре планирани изследвания, насочени към определяне на трайните въздействия, на основните замърсители и отпадъците, както и извършването на химически анализи на почва, вода и въздух. Това налага разработването и въвеждането на унифицирани методи и критерии за измерване и оценка на факторите на въздействие и в населените места, които нямат големи промишлени замърсители. За адекватното управление и постигането на оптимално състояние на околната среда са необходими: провеждането на замервания и изследвания в областта на съществуващите и дори въведените нови технологии. Това ще показва ефективността на новите технологии, които не са вредни за околната среда и човешкото здраве, ще привлича интереса на стопанските субекти към тях и ще съдейства за преференциалното им внедряване в различните сектори на производството и потреблението

2.4.2. Атмосферен  въздух
Доброто качество на атмосферния въздух е една от жизненоважните характеристики за качеството на живот на човека и на живата природа. Атмосферните замърсители с концентрации над установените норми създават сериозен риск за здравето на хората. Отрицателно е въздействието на атмосферното замърсяване върху растителния и животинския свят, културно-историческите ценности, озоновия слой на атмосферата, климата и др.

Качеството на атмосферния въздух се наблюдава в 34 района на страната, съгласно Наредба № 7/ДВ бр. 45/1999 г./ за оценка и управление качеството на атмосферния въздух, в които съществува потенциална възможност от влошаване здравето на населението, вследствие замърсяването на атмосферния въздух. Това са райони, чийто център са големи градове или по-малки населени места, в които са разположени крупни индустриални предприятия - замърсители. В община Бойница поради липса на подобни големи промишлени замърсители няма такъв пункт за мониторинг и замърсеността не се следи, тъй като се смята, че чистотата на въздуха е по-висока от тази в региона. 

Най-голям антропогенен източник на ЛОС е пътният транспорт - от бензиновите двигатели на МПС. На пътния транспорт се дължи наличието на азотните оксиди. Автомобилният транспорт е основен  източник и на олово. 

Селското стопанство е основен източник на амоняк. 

От изгарянето на горива в битовия сектор се емитира близо 80% от цялото количество полиароматни въглеводороди. 

В района на Община Бойница липсват регистрирани при епизодичните замервания замърсители на въздуха и поради тази причина няма изграден пункт за мониторинг. Не съществуват и индикации за възникнали инциденти, не са постъпили в специализираните органи жалби или сигнали през последните  години за наличието на каквито и да е местни замърсители. Поради тези причини може да се заключи, че въздухът на територията на общината е чист. Разработеният проект на нов закон за атмосферния въздух ще подобри мониторинга и ще намали опасностите от замърсявания на околната среда. 


Община Бойница се характеризира с нисък потенциал на замърсяване - климатични условия не благоприятстват събиране на атмосферни замърсители в приземния въздушен слой. На територията на общината няма предприятия, от чиято производствена дейност да се емитират вредности в атмосферата. 


Източниците на емисии от битови отоплителни уредби и отоплителни инсталации на обществени сгради имат сезонен характер. Масово използваните горива са дърва, въглища и газ. 


В община Бойница няма регистрирани обекти във връзка с Наредбата за контрол и управление на веществата, нарушаващи озоновия слой и Регламенти на ЕО2037/2000 г. за вещества нарушаващи озоновия слой и 842/2006 г. относно някои флуорирани парникови газове. 
2.4.3.Води 

Питейното водоснабдяване в община Бойница  се осъществява от водоизточник „ Вила Пчела” и собствени водоизточници. Водите на територията на община Бойница се управляват от ВиК Видин, Басейнова дирекция – Плевен, община Бойница и др. Производственият и санитарен контрол по химичните, микробиологичните и радиологичните показатели на питейните води се извършват съответно от ВиК Видин и  РИОКОЗ – Видин.


Сравнително малко е наличната информация за съдържание на пестициди в повърхностните и подземните води. Липсва и готовност за текущо анализиране на замърсяванията. Специализираните институции като: НЦХМЕХ, Изпълнителната агенция по околна среда, Регионалните инспекции в страната /РИОКОЗ/ и Централната лаборатория за контрол на пестициди, нитрати, тежки метали и торове към Националната служба за растителна защита не следят текущо качеството на водите, а се отзовават при възникнал проблем.

Контролът върху качеството на водите се осъществява от РИОСВ – Монтана.

В програмата е залегнало основното разбиране, че "замърсителят плаща", въведени са и други икономически регулатори за екологосъобразното използване и опазването на водите. 


Политиката, свързана с дейностите по експлоатация, изграждане, реконструкция и модернизация на водностопански системи и съоръжения - общинска собственост, се осъществява от кмета на общината. 


Водоснабдителната система в общината включва следните по-големи съоръжения: 

• 56 км. водопроводна мрежа в населените места; 

• 12.6 км. водопроводи извън населените места; 

• 4 бр. водоснабдителни помпени станции; 


През 2014 гдина бяха рехабилитирани 11.865 км. вътрешни водопроводни клонове в село Бойница, като бяха подменени азбестоциментовите тръби на съществуващия водопровод  с полиетиленови тръби висока плътност, които са с много по-добри експлоатационни свойства. Също така са рехабилитирани 6.6 км външин водопровод. 
          Посочените действия са довели до намаляване в голяма степен загубите на питейна вода и подобряване на нейното качество.


Изградена и функционираща канализация има само в централната част на с. Бойница с дължина 0.5 км.  В селата се използват преди всичко септични ями и попивни кладенци. За отвеждането на канализационните води е необходимо да се изгради мрежа с приблизителна дължина 56 км


 Използването на септични ями и попивни кладенци води до замърсяването на подземните води, замърсяване на реките и отчасти на питейните водоизточници. Липсата на пречиствателни съоръжения е причина за безконтролно изпускане на замърсени води в реките и причинява замърсявания на околната среда.


Не съществуват дори локални пречиствателни съоръжения, което води замърсяване на земеделски площи.
2.4.4. Почви
Липсват актуални данни за чистотата на почвата в община Бойница. Поради изброените в предишния раздел причини се смята, че тя както и водите има висока степен на чистота. Почвата, която се използва за селскостопнски нужди, се поставя под охраната на МЗГ. Опазването на земеделските земи е вменено като задължение, главно на собствениците и ползвателите на земеделски земи. Опазване чистотата на почвите, съответно на предприемачите и местното население. Всеки, който е допуснал замърсявания, произтичащи от извършваната от него стопанска или друга дейност е длъжен да понесе съответната санкция за допуснатото нарушение.

В община Бойница няма производства, които да замърсяват почвите с тежки метали /олово, мед, цинк, арсен, кадмий, никел, хром и нефтопродукти/. Като единствен значим източник на замърсяване с оловни аерозоли могат да бъдат идентифицирани моторните превозни средства с бензинови двигатели. Няма данни за концентрация на тежки метали над ПДК, вследствие замърсяване от автотранспорта. 

В тежките финансови условия силно се ограничи употребата на изкуствени торове. В този смисъл замърсяване на почвите с устойчиви органични съединения в района на община Бойница не е установено. Все пак съществува потенциална опасност от замърсяване от некомпетентна работа на някои земеделски производители с пестициди.


 В с. Шишенци са разположени ВВ-кубове, съхраняващи продукти за растителна защита /РЗП/ с изтекъл срок на годност. В него се съхраняват всички РЗП от складовете в цялата община. Има условия за замърсяване на почвата и околната среда. Необходими са мерки за трайно решаване на проблема, които не могат да се реализират със собствени сили. Община Бойница е изпратила писмо до РИОСВ Монтана за съдействие. 

2.4.5. Среда на обитаване 

В отрасловата характеристика на икономиката на община Бойница отсъстват  дейности , свързани с развитие на промишлеността. В общината към момента няма нито едно промишлено предприятие

Селското стопанство е традиционен отрасъл в община Бойница. Основни селскостопански култури, които се отглеждат от арендатори и местното население са жито, слънчоглед и царевица. В малка степен е застъпено лозарството и  животновъдството. 
ГЛАВА 3.  СЪЩЕСТВУВАЩО СЪСТОЯНИЕ
3.1. Генерирани отпадъци

Подобряване качеството на живот на живущите в общината изисква количество отпадъци, образувани от жизнената дейност на хората, производството и търговията, налага предприемането на мерки за намаляване на общото им количество, повторната им употреба и увеличаване рециклирането и оползотворяването им. Същевременно с развитието на технологиите за третиране на отпадъци, все повече се разширяват възможностите за използването на отпадъците като алтернативен суровинен и енергиен източник и намаляване на количеството, предназначено за депониране.

3.1.1. Битови отпадъци

            Процесите, свързани с формиране, събиране, извозване, депониране и друго обезвреждане на отпадъците, са в пряка зависимост от развитието и организацията на стопанската дейност, демографските особености на района и от природните условия, в които се осъществява човешкия живот. Битовите отпадъци се формират от жизнената дейност на хората. Кодът на отпадъка, депониран в Регионално депото Видин  е, 20 03 01- смесени битови отпадъци. Количеството и съставът им зависят от:

· Мястото на образуване;
· Стандарта на живот на населението и неговата култура;
· Степен на благоустроеност на населените места;
· Начин на отопление;
· Други фактори.

Като се изхожда от административно-териториалната и социално-икономическа характеристика на община Бойница, основните източници на твърдите битови отпадъци (ТБО) се явяват:

·  1 група - Отпадъчен продукт, образуван от домакинствата в резултат от жизнената дейност на хората ;

·  2 група – Формирането на определени количества, продуцирани от социалните, обществени и административни структури, към които се прибавя и почти еднородната маса на отпадъци от търговските заведения в общината, предоставящи основно хранителни продукти, домашни потреби от първа необходимост, както и обособени към тях миниатюрни питейни заведения за кафе и алкохол. 

При диференцирането им по характер на дейността и наличност в отделните населени места се получава следната обобщена картина: 

- Домакинства в общината - 630 

- Административни сгради - 7 

- Социални учреждения - 4 

- Обществени структури - 5 

- Училища и детски градини - 4 

- Търговски обекти - 10 

Към характерния смесен битов отпадък, продуциран в селата, в случая се присъединява и минималния по количество и твърде унифициран по своя морфологичен състав, отпадък от посочената втора група, включваща и търговската мрежа на общината. 

В табл.1 са представени генерираните количества ТБО през последните три години (2013-2015 г).
Таблица № 1

Количества твърди битови отпадъци за периода 2013 – 2015 г.

	Година

	Общо
t
	Отпадъци от

съдове 
t
	Отпадъци от площадки
t

	2013
	131
	131
	0

	2014
	111
	111
	0

	2015
	113
	113
	0

	Общо:
	355
	355
	0

	Средногодишно
	118
	              118
	0

	Средно/жител
	0.118
	0.118
	0,000


 През 2012 г. са закрити всичките нерегламентирани селски  сметища, както следва: с. Бойница – 2 бр., местности „Крайще” и „ Вранин бряг”; с. Шищенци, местност „До село”; с. Бориловец, местност „Поток”; с. Периловец, местност „Поркари”; с. Раброво – 2 бр., местности „Полето” и „Чука” и с. Каниц, местност „Мерата”.
 3.1.2. Морфологичен анализ 

В община Бойница не е провеждано практическо изследване за определяне на морфологичния състав на битовите отпадъци, като при необходимост е използвана прогнозна информация. Настоящата морфологична структура на отпадъците, депониращи се в общинското депо гр. Кула, се базира на пространен анализ във доклад по задачи 1 и 2 ,,Техническа базова информация" — Видин по проект ИСПА Мярка 2003/BG/16/Р/РЕ/004 „Мерки за уиравление на твьрдите битови отnадъци — регион Видин. 

Прогнозата за количествата битови отпадъци е основана на линеен модел, зависещ от демографското развитие и на нелинеен модел, зависещ от икономическите тенденции. Анализирана е степента на зависимост между икономическия растеж и количеството образувани отпадъци. Моделът отчита тенденция на стабилизация на количествата генерирани отпадъци Прогнозата за образуване на различни фракции на битовия отпадък е базирана на цялостната тенденция на промяна на количеството образуван отпадък, както и на прогнозираната промяна в състава на отпадъка. 

Може да се очаква промяна в състава на отпадъка, поради променен консумативен модел на обществото, като в същото време се отчита факта, че общината е с изцяло селско население, имащо своите характерни отлики от базовия модел. Трудно е да се направи точна прогноза за всеки вид отпадък, тьй като те зависят от сезонни, социални, демографски и икономически обстоятелства. Сравнителния анализ предоставя следната картина: 

	№
	Вид отпадък
	%

	1
	Органични
	33,24

	2
	Хартия и картон
	  9,60

	3
	Пластмаси
	  8,30

	4
	Стъкло
	  7,95

	5
	Метали
	  2,60

	6
	Текстил
	  3,62

	7
	Инертни
	30,04

	8
	Други
	  4,64


Източник: Проект (ЕuropeAid/117409/D/SV/BG
     Информация за външния вид на отпадъка:


- мирис - охарактеризирането на отпадъка по мирис е трудно осъществимо поради променливата структура на отпадъка. При наличието на голям процент органика и високи температури, може да се отбележи характерната миризма на гниеща органична маса, която през зимния сезон е трудно доловима; 

- цвят - доминира пъстротата на пластмасовите и хартиени опаковки 

            - агрегатно състояние - твърдо 
    В смесените битови отпадъци не се допуска депонирането на: 


1. течни отпадъци; 


2. отпадъци, определени с наредбата по чл. 3 от ЗУО като експлозивни, корозивни, оксидиращи, лесно запалими или запалими; 


3. болнични и други клинични отпадъци от хуманното и ветеринарно здравеопазване и/или свързана с тях изследователска дейност, които с наредбата по чл. 3 от ЗУО са класифицирани като инфекциозни; 


4. излезли от употреба ryми, с изключение на велосипедни ryми и ryми с външен диаметър над 1400 мм.

3.1.3. Строителни отпадъци

С Наредбата за управление на строителните  отпадъци и за влагане на рециклирани строителни материали, приета с ПМС № 277/05.11.2012 г. (ДВ бр.89/2012 г.) се регламентира предотвратяване и ограничаване на замърсяването на въздуха, водите и почвите, както и ограничаване риска за човешкото здраве и околната среда в резултат на третирането и транспортирането на строителните отпадъци.

Целта е:

· Да се предотврати и минимизира образуването на строителни отпадъци (СО);
· Да се насърчи рециклирането и оползотворяването на СО;
· Да се увеличи употребата на рециклирани строителни материали;
· Да се намали количеството за депониране на СО.
Строителните отпадъци се получават вследствие на строително-монтажни работи и премахване, включващи минерални отпадъци, пластмаси, метал, хартия, изолационни материали, дърво, азбест и други опасни отпадъци, и др., съответстващи на кодовете на отпадъци от група 17 на Наредба №3 за класификация на отпадъците  (ДВ бр. 44/2004г.).
Минералните отпадъци се образуват в резултат на строителство или събаряне на сгради и съоръжения, които основно се състоят от минерални материали като тухли, бетон, строителни разтвори, естествен камък, пясък, керамични строителни материали, бетонови блокчета и/или газобетонови блокчета и др.

„Строително-монтажни“ са работите, чрез които строежите се изграждат, ремонтират, реконструират, преустройват, поддържат или възстановяват, а „Премахване“ е дейността по отстраняване на строежите чрез селективно отделяне на оползотворимите отпадъци в процеса на премахването.

Дейностите по събиране, транспортиране, подготовка преди оползотворяване и/или обезвреждане, материално оползотворяване, както и по обезвреждане на СО следва да се извършват от лица, притежаващи документ по чл.35 от Закона за управление на отпадъците. 
Считано от 14.07.2014 г., преди започване на строително-монтажни работи и/или премахване на строеж, Възложителят е отговорен за изготвяне на План за управление на строителните отпадъци по чл. 11, ал 1 от Закона за управление на отпадъците.

Строителството на територията на общината е в много ограничен мащаб, поради ниския жизнен стандарт на населението и липсата на инвестиции, ето защо отпадъците от строителна и строително-ремонтна дейност се генерират в малки количества.
3.2. Събиране и извозване

Екологосъобразното управление на отпадъците на територията на община Бойница с цел предотвратяване, намаляване или ограничаване вредното въздействие на отпадъците върху човешкото здраве и върху околната среда се определят от „Наредба за управление на отпадъците на територията на община Бойница, област Видин”. С тази Наредба се определят условията и реда за изхвърляне, събиране, транспортирането и обезвреждането на отпадъците на територията на община Бойница.

Преди изтичане срока на действие, настъпили фактически и/или нормативни промени в условията , Наредбата подлежи на актуализация.
3.2.1. Система за събиране и извозване
            Кметът на общината организира управлението на дейностите по отпадъците, образувани на нейна територия, съобразно изискванията на Закона за управление на отпадъците и наредбата по чл. 19. 

 
Община Бойница сама организира  събирането, транспортирането, оползотворяването или обезвреждането на отпадъците, произвеждани в населените места, като сметопочиства и сметоизвозва всички отпадъци от територията на община Бойница до „Регионално депо за битови отпадъци – Видин” . В общината е забранено изоставянето, нерегламентираното изхвърляне, изгарянето или друга форма на неконтролирано обезвреждане на отпадъците. 


В общината са осигурени: 23 броя контейнери с обем 1,1 куб. м. и 789 броя кофи с обем 0,11 куб. м. за съхраняване на битовите отпадъци и една специализирана комбинирана сметовозна кола. Осигурените съдове и организираното сметоизвозване осигурява сметосъбирането и обработката на около 120 т отпадъци средногодишно. 


Отпадъците се транспортират до депото в гр. Видин, като се заплащат такси, съгласно сключен договор № 30 от 04.09.2015 година с Общинско предприятие „Регионално депо за битови отпадъци – Видин”.

Уличните платна, площадите, алеите, парковите и другите територии от населените места, предназначени за обществено ползване се почистват редовно  с наетите работници по Националната програма „От социални помощи към заетост„ и трактор “ЮМЗ” с багер и дъска.
От края 2013 г. в регион Видин е изградена регионална система за управление на отпадъците. В тази връзка общински съвет Бойница е взел решение за включване на общината в регионално сдружение за управление на отпадъците по реда на чл. 24 от Закона за управление на отпадъците.
В регионално сдружение за управление на отпадъците на общините „Видин” участват всичките единадесет общини,  включително община Бойница. РСО „Видин” осъществява своята дейност, съобразно Закона за управление на отпадъците, действащите нормативни актове и разпоредбите на приетите на 04.11.2013 г „Вътрешни правила”. Дейността на РСО „Видин”се подпомага от  и осигурява от общинските администрации, членуващи в сдружението. Общото събрание на РСО „Видин” се свиква , провежда и взема решения съобразно изискванията на чл. 25 и чл.26 от ЗУО.
С протокол № 2 от 02.06.2015 г. от заседание на регионално сдружение за управление на отпадъците на общините „Видин” е обсъдено предстоящето влизане в експлоатация на „Регионално депо за битови отпадъци – Видин”. Също така са определени следните такси за депониране на отпадъците:
· за битови отпадъци – 21.50 лв., без ДДС на тон отпадък;

· за строителни отпадъци – 5.00 лв., без ДДС на тон отпадък;

· за растителни отпадъци – 6.50 лв., без ДДС на тон отпадък;
· 99 % от населението е обхванато от системата за организирано сметосъбиране и сметоизвозване на ТБО;
· 100 % са задоволени нуждите от съответните съдове за смет;
· 100% са закрити и ликвидирани селските сметища за нерегламентирано изхвърляне на отпадъци.

Със своя заповед ежегодно Кметът  на Община Бойница, на основание чл.44 ал.2 от ЗМСМА и във връзка с чл.63 ал.2 от ЗМДТ, определя комунално-битовите услуги, които общината ще организира през годината, включително:
· Събиране и извозване на битовите отпадъци;

· Поддържане на чистотата на териториите за обществено ползване в населените места;
· Честота на извозването на битови отпадъци.
Наличната техника за сметосъбиране и сметоизвозване е както следва:

· Сметосъбиращ автомобил  “MITSUBISHI”  с рег. № ВН 07 92 ВС с капацитет 6 м3, който е  достатъчен за обслужване населението на общината.
· Трактор “ЮМЗ” с багер и дъска (2 броя) и ШС-Т-16-М (1 брой).
  В дейностите по почистване, сметосъбиране и сметоизвозване на битовите отпадъци са заети 2 души.
Общинско предприятие „Регионално депо за битови отпадъци – Видин” приема и третира в съответствие с изискванията на ЗУО битовите отпадъци, събрани и извозени от територията на община Бойница. На депото се извършва входно – изходно измерване на количеството, доставени отпадъци и издава кантарна бележка на доставящата община. Депонираните отпадъци се измерват с везна, което води до значително подобрена отчетност при осъществяване на дейностите по управление отпадъците.
Оценка на системата:

· Целесъобразна по отношение на контейнерния парк, което предопределя ефективност на транспортните разходи;
Тенденции, съобрзанени с нормативните изисквания:

· С изключение на големите градове, в преобладаваща част от населените места отпадъците в голяма степен представляват отпадъци от селскостопанска продукция, хранителни отпадъци, животинска тор, листна маса и др.;
· Фамилното компостиране и особено изграждането на площадки за компостиране на биоразградими отпадъци с възможност за контрол и отчетност е една приемлива и вече задължителна алтернатива, съгласно новата нормативна уредба от 01.01.2013 г.;
· При оразмеряване на системата за сметосъбиране не се отчита евентуалното намаление на количеството на отпадъците вследствие организиране на разделно събиране на рециклируеми отпадъци. Опитът на страните от ЕС показва, че реални резултати се постигат след минимум пет години работа с обществеността;
· По-чувствително намаляване на отпадъците за депониране ще има след 2017 г. когато се очаква насочване на биоразградимите отпадъци към съоръженията за компостиране.
3.2.2. Система за разделно събиране

  Основната концепция на организацията за разделно събиране на отпадъци се състои в това, че всеки отделен продукт се превръща в отпадък, като се смеси в кофата за общо събиране на отпадъци. Разделно събраните хартиени, пластмасови, метални и стъклени опаковки от тези отпадъци вече не са боклук, а търговски продукт – ценна суровина за промишлеността. Изхождайки от актуалната в момента законова рамка, се определя какъв/или какви именно компоненти от състава на ТБО ще се събират от общия поток генерирани отпадъци. 
При депониране на смесените битови отпадъци в общината, стремежът е да бъде намален количествено потокът от отпадъци, като в същото време се повлияе и върху обема на отпадъка. Годишният обем на отпадъците в общината е около 120 т. Това ограничено количество отпадъци, рефлектира и в предполагаемо малките количества на събраната суровина при разделното събиране, поради което тази дейност не е организирана към момента. Трудно е да се намери заинтересована органзация, която да се ангажира с извозването на такива пренебрежимо малки количества. Проблемът стои отворен, като за него се търси приемливо решение. В момента община Бойница ползва за депониране на битови отпадъци „Регионално депо за битови отпадъци – Видин”. 
В община Бойница няма населении места с население над 10 000 жители, както и курортни населении места, поради което нашата община  не се намира в приложното поле на чл.33, ал.1 от ЗУО, касаещо „Системите за разделно събиране на отпадъци по чл. 19, ал. 3, т. 6 и за разделно събиране на отпадъци от опаковки, който обхващат не по-малко от 6 000 000 жители на територията на страната и задължително включват всички населени места с население, по-голямо от 5000 жители, и курортните населени места”.
3.3. Третиране на отпадъците

3.3.1. Регионално депо за отпадъци
  Клас на „Регионално депо за битови отпадъци – Видин” в община Видин —ДЕПО за неопасни отпадъци. 
Регионалното депо за битови отпадъци – Видин обслужва общините Видин, Белоградчик, Бойница, Брегово, Грамада, Димово, Кула, Макреш, Ново село, Ружинци и Чупрене и има достатъчен капацитет, за да приема всички неопасни отпадъци, преназначени за депониране в региона за период, не по-малък от 20 години.  
Регионалното депо за отпадъци – Видин е въведено в експлоатация от 01.09.2015 година. 


Местонахождението на регионалното депо е на избраната площадка Рамова Ливада, разположена в землището на с. Жеглица, местност „Рамова ливада”, в долината югозападно от съществуващото депо за отпадъци. Площадката заема приблизително 221.020 ха с височина около 15 м. 

Депото включва две клетки за битови отпадъци с общ капацитет 920 000 м3, съответно клетка 1 – 552 000 м3 и клетка 2 – 368 000 м3. Предвидени са система за събиране на инфилтрата, система за улавяне на биогаз, съоръжения за компостиране и за третиране на строителни отпадъци, център за приемане на отпадъци.
          В съответствие с разпоредбите на чл. 37, ал. 1 от Наредба № 6 от 27. 08. 2013 г. приемането на отпадъците в депа за неопасни отпадъци се извършва при спазване на следните изисквания: 

- на „Регионално депо за битови отпадъци – Видин”  се депонират: 

            а) битови отпадъци, които отговарят на критериите за приемане съгласно част 1, раздел 2, т.2.2.1.1 на приложение № 1; 

           6) неопасни отпадъци с друг произход (производствени, строителни и др.), които отговарят на критериите по част 1, раздел 2, т.2.2 на приложение № 1; 

           в) устойчиви нереактивноспособни опасни отпадъци, в т.ч. втвърдени и встъклени, с интензивност на излужване равнозначна на тази на неопасните отпадъци, които отговарят на съответните критерии за приемане съгласно част 1, раздел 2, т.2.3 на приложение № 1;

Методът за обезвреждане на битовите отпадъци чрез депониране, освен че е традиционен за страната, е определен като приоритетен чрез Прилагащата програма на Директива 1999/31/ЕС и НПУДО. Третирането на всеки тон отпадък се извършва в съоръжение, което е общо за всички общините в  регион Видин.   

Експлоатацията на регионалното депо се осъществява в съответствие с условията в комплексното разрешително, издадено по реда на глава седма, раздел II от Закона за опазване на околната среда (ЗООС).
3.4. Администриране на дейностите по управление на отпадъците
Дейностите по управление на отпадъците представляват комплекс от решения, действия и дейности, свързани с образуването на отпадъците, екологосъобразното им третиране на база определена информация, както и различните форми на контрол.

Общинският съвет се състои от 11 общински съветници, в състава на който действа постоянна комисия "Устройство на територията, пътна и селищна мрежа, околна среда и благоустрояване". В състава й влизат 3-ма общински съветници.
Общински съвет Бойница е взел положително решение (Решение № 19/20.06.2003 г.) за участие на общината с останалите десет общини в изграждане на регионалното депо за отпадъци – Видин;  
С Решение № 42 от Протокол 3/27.06.2013 г. Общинският съвет – Бойница дава съгласие Община Бойница да вземе участие в регионално сдружение на общините за управление отпадъците от регион – Видин.

Местната нормативна база, имаща отношение към управление на отпадъците, е „Наредба за управление на отпадъците на територията на община Бойница, област Видин”, приета с Решение № 68/28.01.2013 г. Контролът по изпълнение на Наредбата се осъществява от кмета на общината, респективно общинска администрация и РУ „Полиция” – Кула.

Структурното звено в Общинската администрация Бойница, което се занимава с проблемите по управление на отпадъците, е Дирекция „Специализирана администрация”  се състои от:

· Директор дирекция;
· Главен специалист „ТД”.
Със заповед № 155/08.11.2013 г. са определени отговорните лица от общинска администрация за управление относно контрол на дейностите по управление на  отпадъците и предотвратяване на нерегламентирани замърсявания и подобряване чистотата в населените места.

3.5. Финансиране на дейностите по управление на отпадъците

Дейностите по управление на отпадъците се финансират от общинския бюджет. Основният приход в общинския бюджет за обезпечаване на тези дейности е таксата за битови отпадъци, която се събира от населението и фирмите, генериращи  отпадъци.

Таксата за битови отпадъци се заплаща за услугите по: обезпечаване със съдове за смет, сметосъбиране и сметоизвозване, както и за поддържането  чистотата на териториите за обществено ползване в населените места.

При определяне на таксата за битови отпадъци се има предвид следните критерии:

· Адекватност;
· Гъвкавост;
· Справедливост;
· Равнопоставеност;
· Ефективност;
· Леснота 
Размерът на такса “битови отпадъци” се определя въз основа на “План-сметка за приходите и разходите от такса смет”, като за целта е приета методология  от Общинския съвет.
Най-разпространената основа, която се използва за определяне на такса смет, е данъчната оценка на жилищните имоти на граждани и предприятия и отчетната стойност на нежилищните имоти на фирми, предприятия и учреждения. Методът е основан върху един от основните принципи – “принципа за равнопоставеност”, широко използван както в европейското така и в българското законодателство. Това предполага тежестта на издръжката на дейността да се поеме пропорционално на имотната състоятелност.
За определянето на такса смет, по данни от предходната година, се извършват следните услуги:
1. Събиране и извозване на битовите отпадъци;

2. Поддържане на чистотата на териториите за обществено ползване в населените места;

3. Честота на извозването на битови отпадъци.
Кметът на общината внася аргументирано предложение за размера на такса смет в Общинския съвет, който взима крайното решение.
В таблица 3 е показан приетият размер на такса битови отпадъци за последните пет години – периода 2012-2016 г.

Таблица 3  Такса битови отпадъци в община Бойница
	Година
	Жилищни имоти 

Промил/дан. оценка
	Нежилищни имоти 

Промил/дан. оценка

	2012
	Сметосъбиране и сметоизвозване  
	1.50
	2.00
	Сметосъбиране и сметоизвозване  
	7.50
	8.00

	
	Чистота на обществени територии
	0.50
	
	Чистота на обществени територии
	0.50
	

	2013
	Сметосъбиране и сметоизвозване  
	1.50
	2.00
	Сметосъбиране и сметоизвозване  
	7.50
	8.00

	
	Чистота на обществени територии
	0.50
	
	Чистота на обществени територии
	0.50
	

	2014
	Сметосъбиране и сметоизвозване  
	1.50
	2.00
	Сметосъбиране и сметоизвозване  
	7.50
	8.00

	
	Чистота на обществени територии
	0.50
	
	Чистота на обществени територии
	0.50
	

	2015
	Сметосъбиране и сметоизвозване  
	1.50
	2.00
	Сметосъбиране и сметоизвозване  
	7.50
	8.00

	
	Чистота на обществени територии
	0.50
	
	Чистота на обществени територии
	0.50
	

	2016
	Сметосъбиране и сметоизвозване  
	1.50
	2.00
	Сметосъбиране и сметоизвозване  
	7.50
	8.00

	
	Чистота на обществени територии
	0.50
	
	Чистота на обществени територии
	0.50
	


В таблица 4 са представени приходи/разходи за отделните видове дейности и процентното отношение от общата стойност през последните четири години – периода от 2012 – 2015 г.
Таблица 4  Приходи/разходи по видове дейности

	Година
	Събрана ТБО от общината 
/приходи/
	Сметосъбиране и
сметоизвозване
	Чистота на териториите за обществено ползване
	Общо разходи
лв.

	
	лв.


	лв.
	%
	лв.
	%
	

	2012 г
	16 194
	  17 599.20
	94.50
	1 023.15
	5.50
	  18 622.35

	2013 г
	23 556


	  20 882.89
	93.34
	1 489.24
	6.66
	  22 372.13

	2014 г
	18 936
	19 632.94
	87.26
	2 866.94
	12.74
	22 499.88

	2015 г
	17 552
	20 510.89
	92.68
	1 619.64
	7.32
	22 130.53

	Общо
	76 238
	78 625.92
	91.83
	6998.97
	8.17
	85 624.89


Отчитайки конкретните условия на Община Бойница, постъпващите средства при правилно и целенасочено използване могат да осигурят една нормална организация за задоволяване нуждите на населението от качествени комунално-битови услуги.
ГЛАВА 4.  АНАЛИЗ НА СЪЩЕСТВУВАЩОТО ПОЛОЖЕНИЕ  /SWOT АНАЛИЗ/
4.1. Силни страни
· 99 % обхващане на населението с организирано сметосъбиране и сметоизвозване
· 100 % задоволяване потребностите с необходимите съдове за смет

· 100 % ликвидиране на нерегламентираните селски сметища

· Структурирана система за управление на отпадъците в общината.

· Висока професионална квалификация на експертите, работещи в тази област

· Възможност за провеждане на контрол

· Приемлива такса за битови отпадъци

· Добра събираемост на приходите от таксата за битови отпадъци

· Съществуваща общинска нормативна уредба по околна среда.

· Участие в регионално сдружение за управление на отпадъците  на общините от регион Видин
· Таксата за битови отпадъци се администрира от служителите на общинска администрация Бойница
· Окончателно е решен проблемът с пестицидите и други  препарати за растителна защита с изтекъл срок на годност.
  4.2. Слаби страни

· Недобро стопанисване на съдовете за смет, водещо до повреждането и амортизация преди изтичане на срока за подмяна.
· Все още не са сключени договори с лицензирани фирми за управление на специфични потоци отпадъци: батерии и акумулатори, отработени масла, автомобилни гуми, едрогабаритни отпадъци
4.3. Възможности

· Провеждане на разяснителна кампания за повишаване на екологичното възпитание
· Актуализация на местните наредби в съответствие на нормативната документи по околна среда
· Оценка ефективността на разходите и необходимостта от промяна на методиката при определяне на “такса за битови отпадъци”
· Провеждане на кампании, свързани с национални и местни инициативи
· Реализация на програма за предотвратяване и намаляване образуването на отпадъци
· Избор на площадка и компостиране на биоразградими отпадъци
4.4. Рискове

· Наличие на централизирана система за финансиране и правила за изготвяне на общинския бюджет
· Неизпълнението на нормативните задължения се следи от контролните органи и води до налагане на санкции и глоби
· Намиращите се почти винаги в състояние на “бюджетен дефицит” български общини извършват много от предвидените действия “в крачка” без да могат да реализират дългосрочни инвестиционни програми
ГЛАВА 5.  ЦЕЛИ НА ПРОГРАМАТА
5.1. Цели 

Основната цел на Програмата е:

Предоставяне на устойчиви, икономически достъпни и законосъобразни услуги по управление на отпадъците на територията на общината в съответствие с екологичното законодателство, Националната политика по управление на отпадъците и общински план за развитие на община Бойница.
С разработване на Програмата са поставени и следните подцели:

· Получаване на реална представа за съществуващото състояние по въпроса с отпадъците на територията на общината;

· Управление на строителните и специфични потоци отпадъци

· Разделно събиране на рециклируемите отпадъци от бита на населението;
· Компостиране на биоразградимите отпадъци;
· Предотвратяване и намаляване образуването на отпадъци;

· Активно участие на общината в междуобщинско сдружение за управление на отпадаците;

· Въвличане на обществеността, медиите и неправителствените организации в цялостния процес на екологосъобразното и съответстващо на законните изисквания  за третиране на отпадъците.

5.2. Очаквани резултати

Обективното проверени индикатори за успешно осъществяване на целите на Програмата могат да бъдат:

· Подобряване  чистотата на населените места и извънградски територии;

· Подобряване обхвата и качеството на предлаганите услуги: съдове за смет, съдове за разделно събиране, организация на сметосъбирането и сметоизвозването, предаване за рециклиране на разделно събрани отпадъци от бита на населението;

· Намаляване количеството на отпадъците, предадени за обезвреждане чрез депониране;

· Спазване на екологичното законодателство за управление на специфичните потоци отпадъци;

· Приемане на приемлива такса смет;

· Създаване на трайни навици в населението;

· Намаляване риска за човешкото здраве;

· Стремеж за достигане на европейски стандарти при управление на дейността по отпадъците.
ГЛАВА 6.  СТРАТЕГИЯ ЗА ПОСТИГАНЕ НА ЦЕЛИТЕ
6.1. Предотвратяване и намаляване образуването на отпадъци

6.1.1.  Стратегия за намаляване на отпадъците

Едно от важните предизвикателства, изтъкнати от обновената стратегия за устойчиво развитие на ЕС и Националната стратегия за устойчиво развитие на Република Българи  е подобряване  управлението на отпадъците и избягване на прекомерна експлоатация на природните ресурси.
Преразгледаната рамкова директива за отпадъците изисква до 2013 г. държавите – членки да създадат Национални програми за предотвратяване образуването на отпадъци. Целта на тези програми е да представят координиран национален подход за предотвратяване образуването на отпадъци, определящ целите и политиките и целящ да прекъсне връзката между икономическия растеж и въздействието на отпадъците върху околната среда.

Преходът към поведение, предотвратяващо образуванетото на отпадъци  и по-ефективно използване на ресурсите, изисква интегриран набор от мерки.

Предотвратяване  образуването на отпадъци може да допринесе за:

· Намаляване въздействието върху околната среда, например: намаляване на емисиите на парникови газове, както и на въглероден диоксид от изгаряне и рециклиране на отпадъци;

· Подобрена ефективност от използването на ресурсите чрез икономия на енергия и намаляване употребата на материали, както и „скритото” въздействие върху околната среда от добива, производството и използването на природни ресурси;

· Намаляване производството на опасни отпадъци и съответно подобряване на условията за общественото здраве.

Рамката за проектиране и изпълнение на програмите за предотвратяване  образуването на отпадъци включва няколко етапа:

1. Оценка на ситуацията

2. Приоритети

3. Изработване на стратегия

4. Планиране и изпълнение

5. Проследяване на напредъка
6.1.2. Принос на местните органи

Инициативите за предотвратяване и намаляване образуването на отпадъци са насочени, както към производителите на продукти – да използват „чисти технологии”, така и към домакинствата, учебните заведения и др. за повишаване на общественото съзнание.

Ролята на общините в този процес се състои в:

· Насърчаване въвеждането на схеми за повторна употреба, разделно събиране и предаване за рециклиране на отпадъци;

· Въвеждане на подходящи икономически инструменти например: определяне размера на такса „битови отпадъци” съобразно реално образуваните количества от съответното домакинство;

· Организиране на кампании за информиране и обучение на обществеността за прилаганите схеми за екомаркировка.

Местните органи демонстрират успешно определяне и изпълнение на целите за предотвратяване образуването на отпадъци от домакинствата и биоразградимите отпадъци, поради което усилията трябва да се насочат главно към тези отпадъчни потоци. 

Програмите за предотвратяване образуването на отпадъци обикновено включват спектър от мерки:

· Информационни кампании;

· Програми за обучение;

· Стимули за чисто потребление;

· Насърчаване на повторна употреба и ремонтите.

Органите на общинската администрация играят важна роля за информиране на местните жители относно дейностите за повторна употреба: как се събират материали, къде могат да се оставят, как да се представят материали в добро състояние и къде могат да се закупят продукти за повторна употреба.

Центровете за обмен и повторна употреба на строителни отпадъци и отпадъци от разрушаване са особено ефективни на местно ниво, като се има предвид удобството за бизнеса и избягването на значителни транспортни разходи.

Насърчаването за компостиране в домашни условия (фамилно компостиране), паралелно с предоставяне на съдове за компостиране, също допринася за значително намаляване количеството на биоразградимите отпадъци. Могат да се предвидят и икономически стимули за компостиране, като например известни отстъпки от таксите за смет.
Не малки резерви се крият и в намаляване на хартиените отпадъци и отпадъци от опаковки. Например, в някои общини са въведени вътрешни електронни комуникации между звената в общинската администрация, както и използването на продукти с минимизирано съдържание на опаковки, разширяване на търговската мрежа за закупуване на насипни стоки, използване на платнени торбички за многократна употреба и т.н.

 6.2. Компостиране на биоразградими отпадъци
„Биоразградими отпадъци” са всички отпадъци, които имат способността да се разграждат анаеробно или аеробно като хранителни и растителни отпадъци, хартия, картон и др.

Съгласно чл.34 ал.1 от „Закона за управление на отпадъците” (ДВ бр.53/2012 г.) биоотпадъците от поддържане на обществените паркове и градини се събират разделно.

Съгласно чл.34 ал.2 от „Закона за управление на отпадъците” тези биоотпадъци както и отпадъците от зелени площи към търговските обекти, производствени, стопански и административни сгради се третират чрез компостиране или анаеробно разграждане.

6.2.1. Изграждане на площадка за компостиране

Площадките за компостиране се изграждат в съответствие с  Наредба № 7/24.08.2004 г. за изискванията, на които трябва да отговарят площадките за разполагане на съоръжения за третиране на отпадъци.

Площадките се отреждат с влязъл в сила подробен устройствен план – ПУП, изработен и одобрен по реда на глава 7, раздел 3 от Закона за устройство на територията (ЗУТ). В заданието за проектиране на ПУП се прави оценка на геоложките, хидроложки и хидрогеоложките условия, на  които трябва да отговарят площадките за третиране на отпадъци, както и правила, и норми за застрояване на площадките.

6.2.2. Технология на компостиране

В основата на биологичното третиране на твърдите отпадъци са процесите, които протичат при кръговрата и обмяната на веществата в природата с активното участие на микроорганизми. При него органичната маса на твърдите отпадъци се разгражда чрез изкуствено ускорени биохимични процеси, при които протича частична минерализация и хумуфизация, с отделяне на СО2, Н2О, и твърд хумусоподобен минерален продукт – компост.

При аеробното компостиране се постига намаляване на обема и масата на твърдите отпадъци и тяхната стабилизация от гледна точка на спиране или силно ограничаване на по-нататъшното протичане на биохимичните процеси. Компостирането е единствено приложимо за разделно събрани биоразградими отпадъци от растениевъдството и животновъдството. 

Съгласно добрите европейски практики за управление на отпадъците и в частност управление на биоразградимите отпадъци са в сила следните критерии за оценка и избор на технология:

· Екологична целесъобразност;
· Икономическа ефективност;
· Социална приемливост.

Централизирано компостиране чрез събиране на органични отпадъци и транспортиране до съоръжение за компостиране с голям капацитет. Произвежданият компост може да бъде продаван или използван в земеделието или почвен подобрител за паркове или алеи. Централизираното компостиране води до по-добри резултати, поради по-добрия контрол на качеството и по-професионален подход.

Компостиране в домашни условия, при което хората събират произвежданите от тях органични отпадъци и произвеждат за собствени нужди компост. Домашното компостиране може да бъде насърчено чрез субсидиране на компостери. При домашното компостиране пък не се налага събиране и транспортиране на органичните отпадъци. 

Предлаганият с Проекта вариант за регион Видин включва едновременно прилагане и на двете възможности:


Организирано събиране и компостиране в специализирана инсталация за отпадъците на градовете Видин и Белоградчик. Компостиращото съоръжение е  разположено на площадката на регионалното депо; 


Домашно компостиране за останалото население от региона, при което жителите ще произвеждат за собствени нужди компост от образуваните от тях органични отпадъци. 
Освен намаляване количеството за депониране на биоразградимите отпадъци, компостирането има предимството да произвежда компост – продукт, който действа като подобрител на почвата – получава се добра органична хранителна среда за развитие на растенията.
            6.3. Обосновка за невъзможността и/или нецелесъобразността от рециклиране или оползотворяване на отпадъка 

            Събраните смесени битови отпадъци, продуцирани от населението на община Бойница не могат да бъдат подложени на редукция, тъй като разделното събиране в случая е неефективно, поради малките количества отпадъци, които се събират като цяло в общината.

Единственият ефективен начин за намаляване на отпадъка е включването на потока в системата за регионално управление на отпадъците или изкупуването на част от него /хартия,пластмаси/ като вторични суровини, но такава система , която да обслужва отделното заинтересовано домакинство към момента не съществува.
6.4. Участие на общината в междуобщинско сдружение за управление на отпадъците. 
Със свое решение № 42/27.06.2013г.) Общинският съвет – Бойница е дал съгласие община Бойница да вземе участие в Регионално сдружение на общините от област Видин с наименование РСО „Видин”, учередено на 04.11.2013 г, по реда на Закона за управление на отпадъците, съгласно Националната програма за управление на дейностите по отпадъците.

Регионалното сдружение на общините „Видин” включва всичките единадесет общини от Видинска област: Видин, Белоградчик, Бойница, Брегово, Грамада, Димово, Кула, Макреш, Ново село, Ружинци, Чупрене.
Участието включва:

· Заплащане на финансовото обезпечение, съгласно дяловото участие на общината в регионалното сдружение;
· Участие в работата и управлението на дружеството;
· Участие в дейността на постоянно действащата експертна група с цел организационно-техническо обслужване на сдружението.

6.5. Подобряване организацията на сметосъбирането и сметоизвозването.
Осигуряването на достатъчно надеждни данни за образуването, състава, събирането, оползотворяването и обезвреждането на различните видове отпадъци е от съществено значение както за правилната оценка на съществуващото състояние, така и за осъществяване на ефективно планиране, контрол и подобряване организацията на управление на отпадъците.
На база оценка на съществуващото състояние, анализа и тенденции се формират конкретните мерки за подобряване организацията на сметосъбиране и сметоизвозване:
· Дефиниране на отговорността на различните звена за ефективно събиране и извозване на отпадъците;

· Оптимизиране вида и размера на съдовете за сметосъбиране с цел подобряване на ефективността и намаляване на транспортните разходи;
· Оптимизиране на площадките за разполагане на съдове за събиране на ТБО и разделно събиране на рециклируеми отпадъци;

· Подмяна на амортизираните съдове за смет;
· Завишаване контрола по спазване на графиците за обслужване на районите и честотата на сметоизвозване;
· Организиране на сметосъбиране и сметоизвозване след провеждане на кампании за пролетно почистване и др. инициативи;

6.6. Намалявяне риска от стари и нерегламентирани замърсявания
Програмата предвижда мерки за идентифициране и ликвидиране на всички замърсявания на територията на общината, които могат да представляват опасност за околната среда и здравето на хората.
Мерките включват:

· Организиране на кампании за пролетно почистване, „Да изчистим България за един ден” и др., свързани с национални и местни инициативи в областта на отпадъците;
· Завишаване на контрола за нерегламентирано замърсяване със строителни и битови отпадъци;

· Вземане на мерки за предотвратяване на повторно замърсяване;

През 2004 г. всички пестициди на територията на общината са запечатани  в 7 броя  Б-Б куба от фирма “Балбок Инженеринг”. Кубовете са поставени на специална площадка в района на бившия стопански двор в с. Шишенци. Единственото трайно решение е износ за рециклиране в Германия, но това е свързано със значителни средства , с каквито община Бойница не разполага. 
6.7. Участие на обществеността 

За успешната реализация  на политиката по управление на отпадъците е задължително търсенето на силна обществена подкрепа.

Вземането на правилни решения и осъществяването на мерките, заложени в общинската програма, ще се постигнат при оптимален баланс на интересите на различните участници в управлението на отпадъците. Ще се поддържа непрекъснат диалог с участниците в дейностите по управление на отпадъците и организирането на кампании за повишаване на общественото разбиране и съзнание. За целта се предвижда:

· Редовно предоставяне на информация на населението за състоянието на околната среда;

· Привличане на населението, неправителствени организации и заинтересованата индустрия в процесите на вземане на решения по въпросите на управление на отпадъците, включително за начина за определяне на “такса битови отпадъци” и отчитането на изразходваните средства;

· Повишаване на общественото съзнание с цел да се постигне промяна в поведението на населението, чрез осъзнаване на екологичните рискове, свързани с изчерпване на ресурсите, генерирането и обезвреждането на отпадъците;

· Провеждане на конкурси, празненства, обществени мероприятия, организирани специално за целта, или включени като част от програмите за честване на празници на общината или конкретно населено място, като се обърне внимание на работата с подрастващите;

· Получаване на обратна връзка за успеха на прилаганите мерки за управление на отпадъците и информация от населението по проблеми, свързани с отпадъците и нарушителите на разпоредбите.

ГЛАВА 7. УПРАВЛЕНИЕ НА СПЕЦИФИЧНИ ПОТОЦИ ОТПАДЪЦИ

Екологичното законодателство предоставя на общините различни възможности за управление на специфичните потоци отпадъци. Независимо от избраната стратегия, следва да се очертае визията на общината за осигуряване на възможност на домакинствата да предават за оползотворяване /рециклиране/ образуваните от тях масово разпространени отпадъци.

7.1. Отпадъци от хуманната медицина

Депонирането на инфекциозни отпадъци е забранено от националното законодателство. Съгласно принципа “замърсителят плаща” болниците и другите лечебни и здравни заведения са отговорни за безопасното управление на образуваните отпадъци в резултат на тяхната дейност.
На територията на община Бойница няма болнично заведение и отпадъци от хуманната медицина не се образуват.
7.2. Излезли от употреба МПС


Във връзка с изискванията на Закона за управление на отпадъците (ДВ бр.53/13.07.2012 г.) и „Наредба за изискванията за третиране на отпадъци от МПС” с цел създаване на ефективна и устойчива система за управление на отпадъците от МПС, Община Бойница е необходимо да сключи Договор за сътрудничество с фирма по оползотворяване на отпадъци от МПС.


 Понастоящем няма сключен договор между общината и някоя от организациите по оползотворяване, поради което съществуват редица неуредени въпроси и неразпределени отговорности, като:


Дружествата (респ. площадките), извършващи събиране и разкомплектоване на ИУМПС, които имат сключени договори с някоя от организациите по оползотворяване или вносители, изпълняващи задълженията си индивидуално, не са известни на общинската администрация и на населението;


Лицата, които извършват разкомплектоване чрез извличане единствено на металите могат да си позволят по-високи изкупни цени в сравнение с площадките, които имат сключени договори с организация по оползотворяване или нейни подизпълнители;


След сключване на договор с организация по оползотворяване на ИУМПС ще бъдат предприети мерки за осигуряване спазването на законодателството по управление на отпадъците и по-конкретно:
Съгласно договора, фирмата ще организира събирането, транспортирането и съхранението на излезли от употреба моторни превозни средства (ИУМПС), намиращи се върху общинска собственост на територията на община Бойница кампанийно при предварително определен график, както и  последващо третиране, разкомплектоване и оползотворяване или обезвреждане на отпадъците от ИУМПС.
Фирмата се задължава да посочи площадки, а кмета на общинатада да издаде заповед за идентифициране на места  за съхранение и оператори на центровете за разкомплектоване на ИУМПС, притежаващи разрешение по чл.35 от Закона за управление на отпадъците. Като част от Договора за сътрудничество е и изготвянето и реализирането на образователни програми, насочени към детските и учебни заведения, целящи популяризиране на дейностите по разделно събиране, повторно използване и рециклиране на ИУМПС.

Въвеждане на санкции за предаване на ИУМПС на площадки, които нямат необходимото разрешение или изхвърлянето им на неразрешени за това места;


Стриктен контрол по прилагане на нормативната база и по-специално за наличието на разрешения за разкомплектоване на ИУМПС и на договори за предаване на неметални материали и опасни вещества в лицензирани съоръжения за третиране. 
7.3. Отпадъци от опаковки


Съгласно чл.31, ал.1,2,4 от Закона за управление на отпадъците, системите за разделно събиране на отпадъци и разделно събиране на отпадъци от опаковки задължително включват всички населени места с население над 5000 жители. В сила от 01.01.2013 г. ползвателите на търговски обекти, производствени, стопански и административни сгради са длъжни да събират разделно отпадъците от хартия, картон стъкло, пластмаси и метал и да ги предават на лица, притежаващи разрешение, комплексно разрешително или регистрационен документ по чл.35 от ЗУО и/или организация по оползотворяване. 
До момента на територията на община Бойница не са предприемани мерки за въвеждане и организиране на система за разделно събиране на отпадъци от опаковки. Община Бойница предвижда провеждане на процедура и сключване на договор с една от организациите по оползотворяване на отпадъците от опаковки. С договора и с програмата, която ще се изисква да бъде представена от избраната организация по оползотворяване ще се определят мерките за въвеждане и организиране на система за разделно събиране на отпадъци от опаковки на територията на общината,  включваща:
· Конкретен начин на организация за разделното събиране на отпадъци от опаковки;

· Териториален обхват на системата;

· Финансови и юридически аспекти относно осъществяване на разделното събиране и третиране на отпадъци от опаковки;

· Мерки за информиране и привличане на населението за прилагане на системата за разделно събиране на отпадъци от опаковки на територията на община Бойница.

Инвестициите при изграждане на системата за разделно събиране на отпадъци от опаковки и експлоатационните разходи за нейното функциониране ще бъдат изцяло за сметка на избраната организация.

7.4. Негодни за употреба автомобилни гуми

На територията на общината не съществува лицензирана площадка за събиране на негодни за употреба автомобилни гуми от региона.

До настоящия момент Община Бойница няма сключен договор за възлагане задълженията на лицензирана фирма.

7.5. Батерии и акумулатори

Задълженията на общините в това отношение са определени в „Наредба за батерии и акумулатори и за негодни за употреба батерии и акумулатори” (ПМС №351/27.12.2012 г. ДВ бр.2/08.01.2013 г.).
Наредбата се прилага за всички видове батерии и акумулатори, независимо от тяхната форма, обем, тегло, състав или употреба при пускането им на пазара и маркирането им, както и за негодните за употреба батерии и акумулатори.

Съгласно чл.27 ал.1 от Наредбата, кметът на общината организира дейностите по разделно събиране на портативни и автомобилни негодни за употреба батерии и акумулатори (НУБА) и/или оказва съдействие на организациите по оползотворяване на НУБА като в това число определя местата за разполагане на необходимите елементи на системата за разделно събиране и местата за предаване.
7.6. Отработени масла 

Задълженията на общината в това отношение се определят от „Наредба за отработените масла и отпадъчни нефтопродукти”, приета с ПМС №352/27.12.2012 г., ДВ бр.2/08.01.2013 г.

Съгласно чл.39 ал.1 от Наредбата, кметът на общината съдейства за извършване на дейностите по събиране и съхраняване на излезли от употреба масла и предаването им за оползотворяване и обезвреждане, като определя местата за смяна на отработени моторни масла на територията на общината и информира обществеността за местоположението и условията за приемане на отработените масла.

7.7. Едрогабаритни отпадъци
В националното законодателство за населените места под 10 000 жители не са въведени задължения за разделно събиране или ограничаване депонирането на едрогабаритни битови отпадъци. Въпреки това, общината може да предприеме мерки за разделното им събиране и оползотворяване, тъй като по този начин се намалява обема на депонираните отпадъци. В по-голямата си част тези отпадъци са съставени от рециклируеми и оползотворяеми отпадъци, за които има търсене.
Препоръчва се провеждането на периодични кампании за събиране на отпадъците от домовете или предаването им на определени от общината приемателни пунктове.

7.8. Излязло от употреба електрическо и електронно оборудване /ИУЕЕО/
Задълженията на общината се определят от „Наредба за излязло от употреба електрическо и електронно оборудване”, приета с ПМС №355/28.12.2012 г., ДВ бр.2/08.01.2013 г.
Съгласно чл.25, ал.1 от Наредбата, кметът на общината оказва съдействие на организациите по оползотворяване, като определя местата за разполагане на необходимите елементи на системата за разделно събиране и предаване на ИУЕЕО.

Изпълнение на задълженията за участие в системите за разделно събиране се осъществява, като се сключат договори с организации по оползотворяване на ИУЕЕО, лица, които изпълняват задълженията си индивидуално или други лица, притежаващи документи по чл.35 от ЗУО за извършване на дейности по събиране, транспортиране, рециклиране или оползотворяване на отпадъци на територията на общината.
ГЛАВА 8.
  КАПИТАЛОВИ ИНВЕСТИЦИИ
Разглеждат се основно капиталовите инвестиции на общата система за сметосъбиране, сметоизвозване и чистотата  на територията на община Бойница.

В таблица 5  са представени инвестициите за периода 2010-2015 г. на системата за сметосъбиране и сметоизвозване въз основа на приетите от Общински съвет – Бойница план-сметки за приходите и разходите от дейността и съдържа данни главно за съдове за смет и техника.

Таблица 5  Инвестиции в община Бойница
	Инвестиции

за
	2010 г.
	2011 г.
	2012 г.
	2013 г.
	2014 г.
	2015 г.

	
	бр.
	лв.
	бр.
	лв.
	бр.
	лв.
	бр.
	лв.
	
	
	
	

	1. Съдове за ТБО
	
	
	
	
	
	
	
	
	
	
	
	

	Кофи 0,110 куб.м.
	789
	35 031.60
	-
	-
	-
	-
	-
	-
	-
	-
	-
	-

	Контейнери 1,1куб.м.
	23
	9 632.40
	-
	-
	-
	-
	-
	-
	
	-
	-
	-

	Общо съдове
	812
	44 664.00
	-
	-
	-
	-
	-
	-
	
	
	
	

	2. Техника

Придобиване на специализ. комб. сметоизвозна кола
	1
	118 532.40
	-
	-
	-
	-
	-
	-
	
	
	
	

	Общо техника
	1
	118 532.40
	-
	-
	-
	-
	-
	-
	
	
	
	

	Погасяване заем ПУДООС
	-
	-
	-
	-
	
	9066.
46
	
	54 398.

76
	
	54398.

   83
	
	45332.
35

	Общо инвестиции
	
	163 196.40
	-
	-
	-
	9066.
46
	-
	54 398.
76
	
	54398.

   83
	
	45332.

35


ГЛАВА 9.
ПЛАН ЗА ДЕЙСТВИЕ
Мерките за управление на дейностите по отпадъците са групирани в три групи в зависимост от периода на действие и са представени в табл. № 6:
· Постояннодействащи (ПД);
· Краткосрочни (КС) - със срок на действие до 1 година;
· Дългосрочни (ДС) - със срок на действие  повече години.
Като отговарящи за изпълнение на предвидените мерки, са посочени Общинска администрация (ОА) и други лицензирани фирми за управление на специфични потоци отпадъци, съгласно законодателството.
Таблица 6 План за действие Мерки за управление на дейностите по отпадъците

	МЕРКИ
	ПЕРИОД НА

ДЕЙСТВИЕ
	СРОК

ГОД.
	ОТГОВОРНИК

	Нормативно обезпечение на дейностите
1. Актуализация на Наредба за управление на отпадъците и опазване на околната среда в община Бойница;
2. Сключване на договори с лицензирани фирми за управление на специфични потоци отпадъци:
· Батерии и акумулатори

· Отработени масла

· Електрическо и електронно оборудване

· Автомобилни гуми

3. Решаване на въпросите с:

· Едрогабаритни отпадъци

4. Усъвършенстване на системата за определяне на такса смет. /Въвеждане на диференцирано облагане с такса за битови отпадъци в зависимост от количеството на образуваните отпадъци/;
5. Ежегодно (до 31 март) отчитане изпълнението на настоящата програма като неразделна част от Общинската програма за опазване на околната среда.
	ПД
ДС
ДС
ПД

         ПД


	при необходимост
2017
2017

	ОА

ОА

ОА
ОА
            ОА



	Предотвратяване и намаляване образуването на отпадъци
1. Изготвяне на програма за предотвратяване и намаляване образуването на отпадъци.
	КС

	2018
	ОА



	Компостиране на биоразградими отпадъци
1. Избор и изграждане на площадка за компостиране на биоразградими отпадъци;
2. Реализация на технология за компостиране на биоразградими отпадъци и производство на екологично чист компост.

	ДС

ДС
	2017
2017

	ОА

ОА

	Участие на общината в междуобщинско сдружение за управление на отпадъците
1. Участие в работата на сдружението;


	ПД


	
	ОА

	Подобряване организацията на сметосъбиране и сметоизвозване
1. Ежегодна заповед на Кмета на общината за определяне границите на районите за организирано сметосъбиране и утвърждаване честотата на сметоизвозване;

2. Оптимизиране на броя и разположението на съдовете за сметосъбиране;
3. Въвеждане на регионална схема за транспорт на отпадъците, след влизане в експлоатация на Регионалното депо за битови отпадаци, с цел намаляване на транспортните разходи;

4. По-пълно и целесъобразно използване на приходите от такса смет с цел подобряване ефективността на системата;

5. Подмяна на амортизирани съдове за смет;
6. Оптимизиране на графиците и честотата на сметосъбиране, отчитайки намаляване на отпадъците, вследствие раздел-ното събиране и компостиране;

7. Завишаване на контрола по спазване на графиците и честотата на сметоизвозване.
	ПД

ПД

ДС
ПД
ПД
ПД

ПД


	До 30 октомври на текущата година
2017
	ОА

ОА

ОА
Рег. сдружение
ОА
ОА
ОА
ОА



	Намаляване на риска от стари замърсявания
1. Мониторинг и следексплоатаци-онни грижи на закритите селски сметища, съгласно изискванията;
2. Завишаване на контрола за възникване на нерегламентирани депа със строителни и битови отпадъци и вземане на мерки за предотвратяване на повторно замърсяване;
	ДС

ПД


	след 2016

	ОА

ОА



	Участие на обществеността
1. Провеждане на разяснителни кампании с деца, ученици, пенсионерските клубове и обществеността за ползите от въвеждането на разделно събиране на рециклируеми отпадъци и компостиране на биоразградими отпадъци;
2. Организиране и провеждане на кампании за пролетно почистване;
3. Участие в местни и национални инициативи, свързани с управление на отпадъците, предотвратяване и намаляване на образуването им.
	ПД

ПД

ПД
	
	ОА

ОА

ОА


ГЛАВА 10. МОНИТОРИНГ И ОЦЕНКА ЗА ИЗПЪЛНЕНИЕ НА ПРОГРАМАТА
Основна задача на мониторинга е да отбелязва отклоненията от Плана за действие на програмата достатъчно рано, за да се осигури възможност за своевременно коригиране.

За целта може за всяка една от мерките в Плана за действие да се разработят индикатори, които да отразяват степента на напредък в изпълнение на конкретната мярка.

Въз основа на проведения мониторинг се прави периодична оценка на изпълнение на мерките от Плана за действие.

· Годишна отчетност: До 31 март на следващата година Общинският съвет приема “Отчет за изпълнение на Общинската програма за управление на отпадъците”.

Екземпляр от отчета заедно с решението на Общинския съвет се изпраща в РИОСВ – Монтана.

Отчета на програмата, приет от Общинския съвет Бойница, да се сведе  до знанието на населението, като бъде качен на сайта на общината с електронен адрес: www.obstina-boinica.com .

ДИРЕКТИВИ на Европейския съюз за управление на отпадъците

1. Директива 2008/98/ЕО на Европейския парламент и на Съвета от 19 ноември 2008 г. относно отпадъците

2. Директива 2006/66/ЕО на Европейския парламент и на Съвета от 06 септември 2006 г. относно батерии и акумулатори и отпадъци от батерии и акумулатори

3. Директива 2000/76/ЕО на  Европейския парламент и на Съвета от 4 декември 2000 г. относно изгарянето на отпадъци

4. Директива 1999/31/ЕО на Съвета от 26 април 1999 г. относно депонирането на отпадъци

5. Директива 2002/95/ЕО на Европейския парламент и на съвета от 27 януари 2003 относно отпадъци от електрическо и електронно оборудване /ОЕЕО/

6. Директива 94/62/ЕО на Европейския парламент и на Съвета от 20 декември 2004 година относно опаковки и отпадъци от опаковки

7. Директива 2000/53/ЕО на Европейския парламент и на Съвета от 18 септември 2000 г. относно излезли от употреба МПС

8. Директива 96/59/ЕО на Съвета от 16 септември 1996 г. за обезвреждане на полихлорирани бинефинили и полихлорирани терфенили /ПХБ/ПХТ/

9. Директива 86/278/ЕИО на Съвета от 12 юни 1986 г. за опазване на почвата при използване на утайките от отпадъчни води в земеделието

10. Директива 78/176/ЕИО на Съвета от 20 февруари 1978 г. относно отпадъци от производство на титанов диоксид

11. Директива 2012/19/ЕС на Европейския парламент и на Съвета от 4 юли 2012 г. относно отпадъци от електрическо и електронно оборудване.

НОРМАТИВНИ ДОКУМЕНТИ за управление на отпадъците

1. Закон за опазване на околната среда, ДВ бр.91/25.09.2002 г, посл. изм. и доп.,ДВ бр. 101/22.12.2015 г.
2. Закон за управление на отпадъците, ДВ бр.53/13.07.2012 г.
3. Национален план за управление на отпадъците 2014-2020 г.

4. Наредба за опаковките и отпадъци от опаковки, ДВ бр.85/06.11.2012г.
5. Наредба №3 за класификация на отпадъците, ДВ бр.44/25.05.2004 г.
6. Наредба № 6 за условията и изискванията за изграждане и експлоатация на инсталации за изгаряне и инсталации за съвместно изгаряне на отпадъци, ДВ бр.78/2004 г.
7. Наредба № 7 за изискванията на които трябва да отговарят площадките за разпологане на съоръжения за третиране на отпадъци, ДВ бр.81/17.09.2004 г.
8. Наредба №8 за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци, ДВ бр.83/24.09.2004 г.
9. Наредба №2 от 22 януари 2013 г. за реда и образците по които се представя информация за дейностите по отпадъците, както и реда за водене на публични регистри, ДВ бр.10/05.02.2013 г.
10.  Наредба за излезлите от употреба МПС, ПМС№11/15.01.2013 г., ДВ бр.7/25.01.2013 г.
11.  Наредба за реда и начина за оползотворяване на утайки от пречистването на отпадъчни води чрез употребата им в земеделието, ПМС №339/14.12.2004 г., ДВ бр.112/23.12.2004 г.
12.  Наредба за батерии и акумулатори и за негодни за употреба батерии и акумулатори, ПМС № 351/27.12.2012 г., ДВ бр. 2/08.01.2013 г.
13.  Наредба за отработените масла и отпадъчните нефтопродукти, ПМС № 352/27.12.2012 г., ДВ бр. 2/08.01.2013 г.
14.  Наредба за изискванията за реда и начина за инвентаризация на оборудване, съдържащо полихлорирани бинефили, маркирането и почистването му, както и третиране и транспортиране на отпадъци съдържащи полихлорирани бинефили, ПМС № 50/09.03.2006 г., ДВ бр. 24/21.03.2006 г.
15.  Наредба за излязлото от употреба електрическо и електронно оборудване, ПМС № 355/28.12.2012 г., ДВ бр. 2/08.01.2013 г.
16.  Наредба за изискванията за третиране на излезли от употреба гуми, ПМС № 221/14.09.2012 г., ДВ бр.73/25.09.2012 г.
17.  Наредба № 14 /15.11.2010 г. за реда и начина за изчисляване на размера на отчисленията и разходване на събраните средства за дейностите по закриване и следексплоатационни грижи на площадките на депата за отпадъци, ДВ бр.93/26.11.2010 г.
18.  Наредба за управление на строителните отпадъци и за влагане на рециклирани строителни материали, ПМС № 227/05.11.2012 г., ДВ бр. 89/13.11.2012 г.

